CELEX: 32013R0538
Language: lv
Date: 2013-06-11 00:00:00
Title: Komisijas Īstenošanas regula (ES) Nr. 538/2013 ( 2013. gada 11. jūnijs ), ar ko nosaka pārejas pasākumus attiecībā uz konkrētām importa un eksporta licencēm un iepriekš noteiktas kompensācijas sertifikātiem lauksaimniecības produktu tirdzniecībai starp Savienību, kāda tā bija 2013. gada 30. jūnijā , un Horvātiju

13.6.2013   
            
            
               LV
            
            
               Eiropas Savienības Oficiālais Vēstnesis
            
            
               L 161/1
            
         KOMISIJAS ĪSTENOŠANAS REGULA (ES) Nr. 538/2013
   (2013. gada 11. jūnijs),
   ar ko nosaka pārejas pasākumus attiecībā uz konkrētām importa un eksporta licencēm un iepriekš noteiktas kompensācijas sertifikātiem lauksaimniecības produktu tirdzniecībai starp Savienību, kāda tā bija 2013. gada 30. jūnijā, un Horvātiju
   EIROPAS KOMISIJA,
   ņemot vērā Līgumu par Horvātijas pievienošanos un jo īpaši tā 3. panta 4. punktu,
   ņemot vērā Aktu par Horvātijas pievienošanos un jo īpaši tā 41. pantu,
   tā kā:
   
               (1)
            
            
               Līdz 2013. gada 1. jūlijam konkrētu lauksaimniecības produktu tirdzniecībā starp Savienību un Horvātiju ir jāuzrāda importa vai eksporta licence. No 2013. gada 1. jūlija minētās licences šādai tirdzniecībai vairs nav izmantojamas.
            
         
               (2)
            
            
               Dažas licences un iepriekš noteiktas kompensācijas sertifikāti, kas pēc 2013. gada 30. jūnija joprojām būs derīgi, nebūs izmantoti vispār vai būs izmantoti tikai daļēji. Lai nezaudētu iemaksāto drošības naudu, būs jāpilda saistības, kuru uzņemšanās notikusi saistībā ar minētajām licencēm un sertifikātiem. Ņemot vērā to, ka pēc Horvātijas pievienošanās šādas saistības vairs nevarēs izpildīt, šķiet lietderīgi noteikt pārejas pasākumu, kas ir spēkā no minētās pievienošanās dienas un paredz atbrīvot iemaksāto drošības naudu.
            
         
               (3)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Pēc ieinteresēto pušu lūguma drošības naudu, kas iemaksāta saistībā ar importa un eksporta licenču un iepriekš noteiktas kompensācijas sertifikātu izdošanu, atbrīvo ar šādiem nosacījumiem:
   
               a)
            
            
               eksportētāja valsts vai saņēmēja valsts, kas norādīta licencēs vai iepriekš noteiktas kompensācijas sertifikātos, ir Horvātija. Ja eksportētāja valsts vai saņēmēja valsts licencē vai iepriekš noteiktas kompensācijas sertifikātā nav obligāti jānorāda, uzņēmējs sniedz kompetentajai iestādei apmierinošus pierādījumus, ka eksportētāja valsts vai saņēmēja valsts ir Horvātija;
            
         
               b)
            
            
               licenču vai iepriekš noteiktas kompensācijas sertifikātu derīguma termiņš nebeidzas pirms 2013. gada 1. jūlija;
            
         
               c)
            
            
               licences vai iepriekš noteiktas kompensācijas sertifikāti līdz 2013. gada 1. jūlijam būs izmantoti tikai daļēji vai nebūs izmantoti vispār.
            
         2. pants
   Šī regula stājas spēkā, stājoties spēkā Līgumam par Horvātijas pievienošanos, un tās spēkā stāšanās diena ir minētā līguma spēkā stāšanās diena.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 11. jūnijā
      
         
            Komisijas vārdā –
         
            priekšsēdētājs
         
         José Manuel BARROSO